  Майя Бывальцева Санкт-Петербургынсуй-пыдзыя сӧсыр спортсменъёс пӧлын трекын велоспортъя Россилэн чемпионатэз ортчиз. Удмуртиысь Сергей Пудов но Арслан Гильмутдинов зарни но азвесь медальёс утӥзы, ивортэ Удмуртиысь физкультурая, спортъя но егитъёсын ужан политикая министерстволэн пресс-службаез. Ижкарысь Арслан Гильмутдинов кык амалын «зарни» басьтӥз: 1 сюрс метръем гитын но уйыса ворттылонын. Кизнер ёросын вордскем Сергей Пудов зарни медаль утӥз скрэтч амалын, азвесь медальёс басьтӥз 1 сюрс метръем гитын но уйыса ворттылонын. 31-тӥ толшорысен 5-тӥ тулыспалозь ортчем ӵошатсконъёсы 9 улосвылъёсысь 25 спортсменъёс пыриськизы. Та ӵошатсконъёс трекын Дуннелэн чемпионатаз шедён понна быръёнъёс вал, со Рио-де-Жанейроын 22–25 южтолэзе ортчоз. Тегъёс: Удмуртия Санкт-Петербург сӧсыръёс велоспорт  